ⵉⴷⵔⵉⵙ ⵕⵕⵓⵅ

**ⵉⴷⵔⵉⵙ ⵕⵕⵓⵅ** ⵉⴳⴰ ⴰⵙⵎⴷⵢⴰ ⴷ ⴷ ⵓⵎⵙⵙⵓⴼⵖ ⵏ ⵉⴼⵉⵍⵎⵏ ⴰⵎⵖⵔⵉⴱⵉ, ⵉⵙⵡⵓⵔⵉ ⴳ ⴽⵉⴳⴰⵏ ⵏ ⵉⴼⵉⵍⵎⵏ ⵉⵎⵖⵔⵉⴱⵉⵢⵏ ⴷ ⵉⵎⴰⴹⴰⵍⵏⵉⵏ ⵣⵓⵏ ⴷ ⴱⴰⴱⵍ ⴷ ⵚⵚⴰⵍⵃⴰ ⴷ ⵜⵓⴳⴷⵜ ⵏ ⵉⴼⵉⵍⵎⵏ ⵢⴰⴹⵏ. ⴷ ⵏⵜⵜⴰ ⴰⴷ ⵉⵙⵙⵓⴼⵖⵏ ⴰⵙⴷⴷⵉ ⵏ "ⵢⴰⴽ ⵃⵏⴰ ⵊⵉⵔⴰⵏ/ ⵢⴰⴽ ⵏⴳⴰ ⵉⵏⵓⵔⴰⴳ" .

## ⵜⵓⴷⵔⵜ ⵏⵏⵙ
ⵉⵍⵓⵍ ⵉⴷⵔⵉⵙ ⵕⵕⵓⵅ ⴳ ⵎⴽⵏⴰⵙ ⴰⵙⴳⴳⵯⴰⵙ ⵏ 1968 ⴳ ⵢⴰⵜ ⵜⵡⵊⴰ ⵜⴰⵎⵊⴰⵀⴷⵉⵢⵜ ⵏ ⵡⴰⴷⴷⴰⴷ, ⵢⵓⵎⵥ ⴰⵙⵙⵉⵍⵖ ⵏⵏⵙ ⴰⵎⵣⴳⵓⵏ ⴳ ⵓⵙⵉⵏⴰⴳ ⴰⵏⴰⴼⵍⵍⴰ ⵏ ⵜⵥⵓⵕⵉ ⵜⴰⵎⵣⴳⵓⵏⵜ ⴷ ⵓⵙⵎⵓⵙⵙⵓ ⴰⴷⵍⵙⴰⵏ (ISADAC) ⴳ ⵕⵕⴱⴰⵟ ⴳⵔ ⵉⵙⴳⴳⵯⴰⵙⵏ 1990 ⴷ 1994. ⴳ ⵢⴰⵜ ⵜⵏⵢⵓⴷⴷⵓⵜ ⵜⴰⵎⵣⴳⵓⵏⵜ ⴳ ⵙⵜⵔⴰⵙⴱⵓⵔⴳ ⴳ ⵜⵎⵣⴳⵓⵏⵜ "Le Collier des ruses" , ⵢⵉⵡⵉ ⵜⴰⵢⵏⵉⵜ ⵏ ⴽⵓⵍⵍⵓ ⵎⴰⵢⴷ ⵖⵉⵏ ⵉⵍⵍⴰⵏ,ⴷ ⵢⵓⵎⵥ ⵢⴰⵜ ⵜⴰⴳⴳⴰⵣⵜ ⵏ ⵜⵖⵓⵔⵉ ⴳ ⵓⵙⵉⵏⴰⴳ ⴰⵏⴰⵎⵓⵔ ⴰⵏⴰⴼⵍⵍⴰ ⵏ ⵜⵥⵓⵕⵉ ⵜⴰⴷⵔⴰⵎⴰⵜⵉⵜ (CNSAD) ⴳ ⴱⴰⵔⵉⵣ, ⴷ ⵢⵓⵎⵥ ⴳⵉⵙ ⴰⵙⵍⴽⵉⵏ ⵏ ⵜⵓⵔⴰⴳⵜ ⴰⵙⴳⴳⵯⴰⵙ ⵏ 1995. ⵉⵎⵎⵓⴷⴷⴰ ⴹⴰⵕⵜ ⵏ ⵓⵢⴰ ⵖⵔ ⵍⵓⵕⴷⵓⵏ ⴷ ⵎⵉⵚⵕ ⴰⴼⴰⴷ ⴰⴷ ⵉⵙⵎⴷ ⵉ ⵓⵙⴱⵓⵖⵍⵓ ⵏ ⵜⵎⴼⴽⵉⵜ ⵏⵏⵙ ⴷ ⵓⵙⵙⵉⵍⵖ ⵏⵏⵙ ⴰⵎ ⵓⵙⵎⴷⴰⵢ. ⵉⵣⵔⵉ ⵙ ⵙⵙⵡⵉⴷ ⴷ ⵉⵙⵡⵓⵔⵉ ⵖⵉⵏ ⴳ ⵓⵎⵣⴳⵓⵏ ⵏ "ⴰⵏⴳⵔⵉⴷ" ⴳ ⴳⵓⵜⵏⴱⵓⵔⴳ, ⵉⵍⵎⵎⴰ ⴳ ⵓⵎⵣⴳⵓⵏ ⴰⴳⵍⴷⴰⵏ ⴰⵡⴹⵕⴰⵎⴰ ⴳ ⵙⵜⵓⴽⵀⵓⵍⵎ, ⴷ ⵓⵍⴰ ⵉⵙⴽⵔ ⴽⵉⴳⴰⵏ ⵏ ⵜⴼⵙⵉⵔⵉⵏ ⴳ ⵓⵎⵣⴳⵓⵏ ⵏ "ⵍⴳⴰⵕⴰⵊ" ⴳ ⵍⵉⵙⴽⴰⵏⴷⴰⵔⵢⴰ.

ⴳ ⵍⵎⵖⵔⵉⴱ, ⴰⴽⴷ ⵜⵔⴰⴱⴱⵓⵜ ⵏⵏⵙ ⵏ "ⴰⵎⵣⴳⵓⵏ ⵏ ⵙⴰ", ⵉⵙⵙⵓⴼⵖ ⴷ ⴽⵉⴳⴰⵏ ⵏ ⵜⵎⵣⴳⵓⵏⵉⵏ, ⵙⴳⵉⵙⵏⵜ: "ⵄⵡⵉⵛⴰ" ⵖⴼ ⵓⵙⵔⴼⵓⴼⵓⵏ ⵏ ⵉⵏⵖⵎⴰⵙⵏ, ⴷ "ⵜⵉⵙⴼⵔⵉⵙⵉⵏ ⵏ ⵓⴼⵔⴽⵓⴽ" ⵖⴼ ⵓⵙⵓⴳⵜ(ⴰⵙⵇⴷⴷⵛ) ⵏ ⵜⵏⴱⴰⴹⵜ ⵜⴰⴷⵖⵔⴰⵏⵜ, ⴷ "ⵃⴰⵢⴼⴰ ⵜⴰⵏⴳⴳⴰⵔⵓⵜ" ⵖⴼ ⵜⴽⵔⵔⴰⵙⵜ ⵏ ⵜⵡⵍⴰ, ⴷ "ⵜⵉⵄⵔⵔⵉⵎⵉⵏ ⵏ ⴹⵢⵢⵉⴹ" (Callgirls) ⵖⴼ ⵜⵙⴼⵍⵖⵜ.

ⵙⴳ ⵜⵓⵥⵥⵓⵎⵜ ⵏ ⵉⴷ ⵜⵥⴰⵎⵔⴰⵡ ⵏ ⵉⵙⴳⴳⵯⴰⵙⵏ, ⵉⵙⵙⵏⵜⵉ ⵉⴷⵔⵉⵙ ⵕⵕⵓⵅ ⴰⴷ ⴷ ⵉⵜⵜⵓⵎⴰⵏ ⴳ ⵜⵓⴳⵜⵜ ⵏ ⵉⵙⵓⵔⴰ ⵉⵎⵖⵔⵉⴱⵉⵢⵏ ⴷ ⵉⵎⴰⴹⵍⴰⵏⵏ. ⴳ ⵜⵎⴰⵣⵉⵔⵜ ⵏⵏⵙ, ⵉⴷⵔⴰ ⴳ ⴽⵉⴳⴰⵏ ⵏ ⵉⴼⵉⵍⵎⵏ ⵉⵅⴰⵜⴰⵔⵏ  ⵣⵓⵏ ⴷ "ⴷ ⴹⴰⵕⵜ/ⴰⵀⴰ?" (Et après?) ⵏ ⵎⵓⵃⵎⵎⴰⴷ ⵉⵙⵎⴰⵄⵉⵍ, ⴷ "ⵜⴰⵎⵓⵖⵍⵉ/ⴰⵙⴽⵙⵡ" (Le Regard) ⴷ "ⴽⴰⵥⴰⵏⵉⴳⵔⴰ" (Casanegra) ⵏ ⵏⵓⵕⴷⴷⵉⵏ ⵍⵅⵓⵎⴰⵔⵉ, ⴷ "ⴰⵣⵣⴰⵏ ⵉⴳⴰⵏ ⴰⵎⵖⴰⵔ" (L'Enfant cheikh) ⵏ ⵃⴰⵎⵉⴷ ⴱⵏⵏⴰⵏⵉ, ⴷ "ⵄⴰⵢⴷⴰ" (Aïda) ⵏ ⵉⴷⵔⵉⵙ ⵍⵎⵔⵉⵏⵉ, ⴷ "ⵜⴰⵡⴰⴷⴰ ⵜⴰⵣⴳⵣⴰⵡⵜ" (La Marche verte) ⵏ ⵢⵓⵙⴼ ⴱⵔⵉⵟⵍ. ⴷ ⵓⵍⴰ ⵉⵙⵡⵓⵔⵉ ⴷ ⵉⵎⵙⵙⵓⴼⵏ ⵉⴼⵕⴰⵏⵚⵉⵚⵏ ⵣⵓⵏ ⴷ ⵍⵓⵕⴰⵏ ⵀⵉⵏⵉⵎⴰⵏ "Laurent Heynemann", ⴷ ⵊⴰⵏ ⵊⴰⴽ ⴰⵏⵓ "Jean-Jacques Annaud", ⴷ ⴷⵉⵍⵉⴱ ⵃⴰⵢⵎ "Philippe Haïm", ⴷ ⵓⵎⵙⵙⵓⴼⵖ ⴰⵡⵍⵎⴰⵏⵢⴰ "Michael Dreher ⴳ ⵓⴼⵉⵍⵎ "ⵜⵓⴷⵔⵜ ⵜⴰⵢⵓⴳⴰⵏⵜ ⵏ ⴷⴰⵏⵢⵉⵍ ⵛⵓⵔ". ⴷ ⴰⵎ ⵓⵙⵎⴷⴰⵢ ⴳ ⵉⴼⴰⵔⵙⵏ ⵉⵎⵉⵔⵉⴽⴰⵏⵉⵢⵏ, ⵉⴷⵔⴰ ⴳⵉⵙ ⵜⴰⴱⵔⵣⴰ ⴰⴽⴷ ⵜⵓⴳⴷⵜ ⵏ ⵉⵜⵔⴰⵏ ⵉⵎⴰⴹⵍⴰⵏⵏ , ⵙⴳⵉⵙⵏ ⵊⵓⵕⵊ ⴽⵍⵓⵏⵉ ⴳ ⵓⴼⵉⵍⵎ "ⵙⵉⵔⵢⴰⵏⴰ", ⴷ ⴱⵔⴰⴷ ⴱⵉⵜ ⴷ ⴽⵉⵜ ⴱⵍⴰⵏⵛⵉⵜ  ⴳ ⵓⴼⵉⵍⵎ ⵏ "ⴱⴰⴱⵍ", ⴷ ⵎⴰⵜ ⴷⵉⵎⵓⵏ ⴳ ⵓⴼⵉⵍⵎ "ⴰⴷⵖⴰⵔ ⴰⵣⴳⵣⴰⵡ".

ⵜⵍⵍⴰ ⴷⴰⵔⵙ ⵢⴰⵜ ⵜⵎⵙⵓⵙⵏⵜ ⵜⴰⵅⴰⵜⴰⵔⵜ ⴳ ⵜⵎⴰⵣⵉⵔⵜ ⵏⵏⵙ ⵙ ⵓⴷⵔⴰⵡ ⵏⵏⵙ ⴳ ⵉⵎⵙⴷⴷⵉⵜⵏ ⵉⵜⵍⴼⴰⵣⵉⵢⵏ ⵣⵓⵏ ⴷ "ⴽⵓⵍⵀⴰ ⵉⵍⵖⵉ ⴱⵍⵖⴰⵀ", ⴷ "ⵎⴰⵔⵢⴰ ⵏⵚⵚⴰⵕ", ⴷ "ⴱⵏⴰⵜ ⵍⴰⵍⵍⴰ ⵎⵏⵏⴰⵏⴰ".

## ⵉⴳⵉⵜⵏ ⵏⵏⵙ

### ⴰⵙⵎⴷⴰⵢ

#    2000: ⴷⵡⴰⵢⵔ ⵣⵣⵎⴰⵏ (ⵉⵎⵙⴷⴷⵉ)
#    2001: ⴽⵓⵍⵍⵀⴰ ⵉⵍⵖⵉ ⴱⵍⵖⴰⵀ (ⴰⵙⴷⴷⵉ ⴰⵎⵙⴹⵚⴰⵢ)
#    2001: ⴰⵎⵡⴰⵊ ⵍⴱⵕ
#    2002: ⵅⵍⵅⴰⵍ ⵍⴱⴰⵜⵓⵍ (ⵉⵎⵙⴷⴷⵉ)
#    2004: ⵍⴰⵢⴰⵍⵉ ⴱⵉⴹⴰ (ⴰⴼⵉⵍⵎ)
#    2006: ⴱⴰⴱⵍ
#    2006: ⵅⴰⵢⴰⵍ ⴷⴷⵉⴱ (ⴰⴼⵉⵍⵎ)
#    (2006 - 2009): ⵍⴱⵓⵄⴷ ⵍⴰⵅⵕ (ⵉⵎⵙⴷⴷⵉ)
#    2007: ⵎⴰⵍⴰⴰⵉⴽⴰⵜ ⵛⵛⴰⵢⵟⴰⵏ (ⴰⴼⵉⵍⵎ)
#    2008: ⴽⴰⵣⴰⵏⵉⴳⵔⴰ (ⴰⴼⵉⵍⵎ)
#    2009: ⵚⵚⴰⵍⵃⴰ (ⴰⴼⵉⵍⵎ)
#    2009: ⵏⴰⵎⴱⵔ ⵡⴰⵏ/ⵓⵟⵟⵓⵏ ⴰⵎⵣⵡⴰⵔⵓ (ⴰⴼⵉⵍⵎ)
#    2010: ⵜⴰⵙⴳⴰ ⵜⴰⵣⴳⵣⴰⵡⵜ (ⴰⴼⵉⵍⵎ ⴰⵡⵎⵉⵔⵉⴽⴰⵏ ⵏ ⵜⴱⵔⵣⴰ ⵏ Matt Damon)
#    2011: ⴱⵓⵔⴰⵇ (ⴰⴼⵉⵍⵎ)
#    2011: ⵊⴰⵏⴰⵃ ⵍⵀⵡⴰ (ⴰⴼⵉⵍⵎ)
#    2012: ⴱⵏⴰⵜ ⵍⴰⵍⵍⴰ ⵎⵏⵏⴰⵏⴰ
#    2012: ⵚⴼⴼⵉ ⵜⵛⵔⴱ
#    2013: ⴱⵏⴰⵜ ⵍⴰⵍⵍⴰ ⵎⵏⵏⴰⵏⴰ 2
#    2013: ⵅⵓⵡⵡⴰⵏⴰ
#    2014: ⵣⵉⵏⴰ (ⵉⵎⵙⴷⴷⵉ)
#    2015: ⵄⴰⵢⴷⴰ (ⴰⴼⵉⵍⵎ ⴰⵎⵖⵔⵉⴱⵉ)
#    2016: ⴷⴰⵍⵍⴰⵚ
#    2019: ⴷⴷⵏⵢⴰ ⴹⵡⵡⴰⵕⴰ
#    2020: ⵡⵍⴰⴷ ⵍⵎⵓⵅⵜⴰⵔ (ⵉⵎⵙⴷⴷⵉ)
#    2024: ⴰⵃⵛⵍⴰⴼ
#    2024: ⵜⴷⴷⴰⵔⵜ ⵏ ⵜⵎⵖⴰⵔⵉⵏ
#    2025: ⵜⴰⵔⴰⴱⴱⵓⵜ ⵏ ⵓⵙⴱⴷⴷⵉ ⵏ ⵜⴼⵔⵢⴰⵏⵜ
#    2025: ⵍⵡⵜⵔⴰ 

### ⴰⵎⵙⵙⵓⴼⵖ

#    2010: ⵢⴰⴽ ⵃⵏⴰ ⵊⵉⵔⴰⵏ
#    2011: ⴷⵉⵎⴰ ⵊⵉⵔⴰⵏ
#    2012: ⴽⵓⵍⵍⵏⴰ ⵊⵉⵔⴰⵏ
#    2012: ⵚⴼⴼⵉ ⵜⵛⵕⴱ
#    2013: ⴱⵓⵖⴰⴱⴰ/ⴱⵓⵜⴰⴳⴰⵏⵜ
#    2014: ⵎⵙⴽ ⵍⵍⵉⵍ
#    2014: ⴷⴰⵔ ⵍⵖⵣⵍⴰⵏ
#    2014: ⴽⴰⵏⴱⵖⵉⴽ ⵃⵜⵜⴰ ⴰⵏⴰ/ⴰⵔ ⴽⵎ ⵜⵜⵉⵔⵉⵖ ⴰⵡⴷ ⵏⴽⴽ .
#    2015: ⵃⴱⴰⵍ ⵔⵔⵉⵃ
#    2016: ⵍⵓⴱⵉⵕⵊ
#    2017: ⵍⵅⴰⵡⴰ
#    2017: ⴷⴰⵔ ⵍⵖⵣⵍⴰⵏ (ⴰⴳⵣⵣⵓⵎ ⵡⵉⵙ ⵙⵉⵏ)
#    2018: ⵚⵚⴼⵃⴰ ⵍⵍⵡⵍⴰ/ⵜⴰⵙⵏⴰ ⵜⴰⵎⵣⵡⴰⵔⵓⵜ .
#    2019: ⴼⵓⵕⵚⴰ ⵜⴰⵏⵉⵢⴰ/ⵜⴰⵎⵍⴷⴰ ⵜⵉⵙ ⵙⵏⴰⵜ .
#    2020: ⵎⵉⵚⴱⴰⵃ ⵄⴰⵍⴰ ⴷⴷⵉⵏ
#    2021: ⴱⵏⴰⵜ ⵍⵄⵙⵙⴰⵙ/ⵜⵉⵔⴱⴰⵜⵉⵏ ⵏ ⵓⵎⴹⵓⴼ .
#    2021: ⵊⵕⴰⴷⴰ ⵎⴰⵍⵃⴰ .

## ⵥⵕ ⵓⴳⴳⴰⵔ
**[[ⵄⵓⵎⴰⵕ ⵍⵓⵟⴼⵉ]]**

**[[ⵎⵓⵃⵎⵎⴰⴷ ⵍⴱⵙⵟⴰⵡⵉ]]**

'''ⵃⴰⵙⴰⵏ ⵍⴼⴷⴷ''' 

'''ⵙⵙⵉⵏⵉⵎⴰ'''

## ⵉⵙⴰⵖⵓⵍⵏ